शीर्षक: विराट कोहली ठरला दशकातील सर्वोत्कृष्ट खेळाडू; सर गारफिल्ड सोबर्स पुरस्काराने सन्मानित\nवरील काल्पनिक लेखाचे शीर्षक दिल्यास, लेखाची कल्पना करा.\n
विराट कोहली दशकातील सर्वोत्तम खेळाडू ठरला आहे.

कोहलीने या दशकात कसोटी, एकदिवसीय आणि ट्वेन्टी-20 प्रकारात मिळून 66 शतकं झळकावली. या दशकभरात त्याने 94 अर्धशतकी खेळी केल्या. या काळात कोहलीने सर्वाधिक 20396 धावा केल्या. या दशकात खेळणाऱ्या फलंदाजांमध्ये कोहलीची सरासरी सर्वोत्तम अर्थात 56.97 इतकी आहे. 

रविवारी आयसीसीने दशकातील सर्वोत्तम खेळाडूंचा संघ निवडला होता. कोहलीने टेस्ट,वनडे आणि ट्वेन्टी-20 तिन्ही संघात स्थान पटकावलं होतं.  

टीम इंडियाचा माजी कर्णधार महेंद्रसिंग धोनी, सध्याचा कर्णधार विराट कोहली आणि धडाकेबाज सलामीवीर रोहित शर्मा यांनी वनडे आणि ट्वेन्टी-20 संघात स्थान पटकावलं आहे. 

कोहली टेस्ट, वनडे आणि ट्वेन्टी-20 अशा तिन्ही संघांचा भाग आहे. 

2020 वर्षाच्या निमित्ताने हे दशकही संपतंय. आयसीसी अर्थात आंतरराष्ट्रीय क्रिकेट परिषदेने दशकातील सर्वोत्तम संघाची घोषणा केली आहे. 

पुरुष आणि महिला अशा दोन्ही प्रकारात दशकातील सर्वोत्तम संघ आयसीसीने निवडला आहे. 

रवीचंद्रन अश्विन

दशकातील सर्वोत्तम कसोटी संघात भारतीय संघाचा कर्णधार विराट कोहली आणि फिरकीपटू रवीचंद्रन अश्विन यांनी स्थान पटकावलं आहे. 

दशकातील सर्वोत्तम वनडे संघात धडाकेबाज सलामीवीर रोहित शर्मा, रनमशीन म्हणून ओळखला जाणारा कर्णधार विराट कोहली आणि फिनिशर आणि कॅप्टन कुल महेंद्रसिंग धोनी यांनी स्थान पटकावलं आहे. धोनीकडेच या संघाचं कर्णधारपद सोपवण्यात आलं आहे.

धोनीकडे वनडे आणि ट्वे्न्टी-20 संघाचं नेतृत्व सोपवण्यात आलं आहे.

दशकातील सर्वोत्तम ट्वेन्टी-20 संघात पुन्हा एकदा कोहली, रोहित शर्मा यांच्यासह महेंद्रसिंग धोनीने स्थान पटकावलं आहे. धोनीकडेच या संघाचं नेतृत्व सोपवण्यात आलं आहे. भेदक गोलंदाजीच्या जोरावर भल्याभल्या बॅट्समनची भंबेरी उडवणाऱ्या जसप्रीत बुमराहची या संघात निवड झाली आहे. अशाप्रकारे अंतिम अकरात चार भारतीय खेळाडूंनी स्थान मिळवत भारताचा दबदबा राखला आहे.

दशकतील महिलांच्या सर्वोत्तम वनडे संघात अनुभवी मिताली राज आणि झूलन गोस्वामी यांनी स्थान पटकावलं आहे. मितालीने दमदार फलंदाजीच्या तर झूलनने गोलंदाजीच्या बळावर स्थान मिळवलं आहे. 

मिताली राज आणि झूलन गोस्वामी

दशकातील महिलांच्या सर्वोत्तम ट्वेन्टी20 संघात भारताच्या हरमनप्रीत कौर आणि पूनम यादव यांची नावं झळकली आहेत.

सर्वोत्तम कसोटी संघ (पुरुष)

अॅलिस्टर कुक, डेव्हिड वॉर्नर, केन विल्यमसन, विराट कोहली...